text: Mulig voldtægt i Tønder
  23 august 2019 kl. 12.28
  Gerningsmanden bag voldtægt i Tønder er på fri fod, oplyser politiet.
  Artiklen opdateres.
  En 26-årig kvinde blev natten til fredag udsat for en voldtægt i Tønder.
  Det oplyser Syd- og Sønderjyllands Politi på Twitter.
  Gerningsmanden er på fri fod, oplyser vagtchefen.
  Derudover har vagtchefen ikke yderligere oplysninger, men henviser i stedet til kommunikationsafdelingen, der dog heller ikke kan bidrage med nyt.
  Det er dermed uvist, hvor i Tønder voldtægten skete, eller om politiet har spor at gå efter.
  Vist er det dog, at politiet fik anmeldelsen klokken 05.50 om, at voldtægten skulle være sket i forbindelse med, at kvinden havde været til stede i Tønders natteliv.
  
  
  